Polonezii, liber la distracție. Guvernul a relaxat temporar restricțiile.
Polonia redeschide piscinele, stațiunile de schi și teatrele. Relaxarea restricțiilor îi bucură pe turiști dar și pe antreprenori. Teatrele s-au redeschis în Polonia la o capacitate de 50%.
Restricțiile ne-au făcut să apreciem și mai mult activitățile pe care înainte le priveam ca pe ceva natural și obișnuit. Spre exemplu mersul la piscină, acum, în pandemie, a devenit un lux.Însă polonezii sunt norocoși. Se pot relaxa din nou în stațiunile de schi, piscine și teatre, după ce Guvernul a relaxat temporar restricțiile. Clienții resorturilor cu piscine, așteptau de mult ocazia să înoate din nou."Am primit o mulțime de cereri din partea clienților noștri care așteptau posibilitatea de a folosi din nou piscina. Este singura piscină de 50 de metri din Lodz", a declarat Arnold Lorenc, purtător de cuvânt al Sports Bay.Teatrele din Polonia funcționează la o capacitate de 50%Veștile îi bucură pe turiști, dar mai ales pe antreprenori. "Faptul că pârtiile se deschid este o veste foarte bună pentru noi. Ne bucurăm că vom putea salva măcar o parte din această iarnă. Iarna este frumoasă, nu a existat de mult o astfel de iarnă în Beskids, în munții polonezi", a afirmat Michal Slowioczek, un schior polonez.În ceea ce privește teatrele, ele funcționează, în Polonia, la o capacitate de 50%. Biletele s-au epuizat fulgerător.